《酬乐天雪中见寄》
唐代·元稹

知君夜听风萧索，晓望林亭雪半糊。撼落不教封柳眼，

扫来偏半附梅株。敲扶密竹枝犹亚，煦暖寒禽气渐苏。

坐觉湖声迷远浪，回惊云路在长途。钱塘湖上蘋先合，

梳洗楼前粉暗铺。石立玉童披鹤氅，台施瑶席换龙须。

满空飞舞应为瑞，寡和高歌只自娱。莫遣拥帘伤思妇，

且将盈尺慰农夫。称觞彼此情何异，对景东西事有殊。

镜水绕山山半白，琉璃云母世间无。

作者简介：元稹（779年－831年，或唐代宗大历十四年至文宗大和五年），字微之，别字威明，唐洛阳人（今河南洛阳）。父元宽，母郑氏。为北魏宗室鲜卑族拓跋部后裔，是什翼犍之十四世孙。早年和白居易共同提倡“新乐府”。世人常把他和白居易并称“元白”。